The Malta Independent tikkwota lill-eks Ministru u Kummissarju Ewropew John Dalli jgħid li ż-żmien tah raġun meta tkellem dwar il-Libja u mhux kontra Gaddafi. Skont John Dalli li qed jigri llum fil-Libja huwa kawża ta’ żball tliet snin ilu. Qal li dak li ġara tliet snin ilu mhux biss kisser il-Libja iżda anke s-sigurtà ta’ Malta. Mil-Libja wkoll, qed jiġri l-parir biex il-barranin li għad hemm fil-pajjiż jaħarbu lejn pajjiż sakemm għadhom jistgħu jagħmlu dan. L-Indipendent tikkwota jgħid hekk lil Tarek Tarhouni li huwa jaħdem mal-Gvern Malti biex jinġiebu pazjenti Libjani midruba għall-kura f’Malta. In-Nazzjon tgħid fl-ewwel faċċata li l-Istati Uniti lesta tappoġġja lil Malta fil-Kriżi tal-Libja. Il-ġurnal jgħid li l-ebda tranżizzjoni ta’ poter minn dittatura għal demokrazija mhi faċli. Malta Today tikkwota lil Khaled Ibrahim Ben Nasan li jgħid li huwa rappreżentant ta’ kumitat kontra l-korruzzjoni fil-Libja jgħid li Martin Galea mhux vera nħataf iżda meħud biss għas-sigurtà tiegħu. Khaled qal li l-Libjani ma ħatfuhx iżda ħaduh magħhom biex jipproteġuh mill-ġlied li kien hemm fl-inħawi. Il-Malta Today fi storja oħra tgħid li hawn gang ta’ barranin f’Malta li qed jużaw mod soffistikat kif jirnexxielhom jidħlu u jisirqu minn appartamenti f’Tas-Sliema. Il-gazzetta tgħid li huma ħames persuni mill-Bulgarija u Rumanija li qed jagħmlu hekk u l-pulizija qed issegwihom mill-qrib. Kuntrarju għall-Malta Today, The Times tgħidilna li Mario Galea li nħataf mill-milizja Libjani għamel kważi 11-il jum miżmum f’ċella qabel ma nħeles. Il-ġurnal jgħid ukoll li l-milizja kienu se jeħilsuh qabel iżda għal xi raġuni bidlu fehemthom. Galea ilbieraħ ħareġ mill-isptar fejn sarulu xi check-ups u mbagħad irrakkonta l-ġrajja kollha lis-servizz segriet Malti, iżda s’issa għadu ma qal xejn lil mezzi tax-xandir. Il-ġurnal bl-ingliż tippubblika ritratt ta’ tank tal-fuel qed jaqbad b’nirien kbar fi Tripli. Is-sitwazzjoni fil-Libja dejjem qed tmur għall-agħar. The Times fi storja oħra tgħid li wara snin twal, fl-aħħar il-pazjenti li jbatu bil-marda tal-ME li taffettwa s-sistema tan-nervituri u l-fibromalġija se jibdew jingħataw trattament magħmul apposta għalihom. Fl-aħħarnett l- o rizzont , intervistat dak li sejħet ġeneral għoli tal-milizja ewlenija taż-Żintani fil-Libja li jirrakkonta x’ġara. l-orrizont tgħid li Ajman El Madani mill-Milizja taż-Żintani għen biex inħeles Galea. El Madani qal li Galea huwa fortunat li nżamm mill-Warshefana li hija deskritta fergħa tat-twajba.